Република Србија

Општина Ивањица

Председник општине

01 број 400-5-17/2024

15.04. 2024. године

На основу члана 44. Закона о локалној самоуправи (,,Службени гласник РС“, бр 129/07 и 83/14-др.закон, 101/16-др.закон и 47/18), члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) члана 56. Статута општине Ивањица (,,Сл. лист општине Ивањица“, бр. 1/19), у складу са Одлуком о буџету општине Ивањица за 2024. годину („Службени лист општине Ивањица“, бр. 15/22) и Одлуком избору пројеката у култури у 2024. години из области делатности заштите у области непокретних културних добара 01 број 400-5-7/24 од 12.04.2024. године, по расписаном Јавном конкурсу за финансирање и суфинансирање пројеката у култури из буџета општине Ивањица у 2024. години 01 број 400-5/24 од 20.02.2024. године, председник општине Ивањица 15.04.2024. године, доноси

**Р Е Ш Е Њ Е**

**1**.

**1.** Услед недовољно испуњених критеријума и превасходно због недостатка планираних средстава у општинском буџету одбацује се пријава поднета на Јавни конкурс за финансирање и суфинасирање пројеката у култури из буџета општине Ивањица у 2024. години, из области делатности заштите у области непокретних културних добара подносиоца  **Удружење «НАСЛЕЂЕ», Горњи Милановац,** назив пројекта **«КАМЕНА КАЗИВАЊА РАТНИКА: споменици и крајпуташи ратницима од 1876. до 1918. године на територији општине Ивањица».**

**2.** Oво Решење се објављује на званичној интернет страни општине Ивањица.

**О б р а з л о ж е њ е**

На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) председник општине Ивањица расписао је Јавни конкурс за финансирање и суфинансирање пројеката у култури из буџета општине Ивањица у 2024. години, 01 број 400-5/24 од 20.02.2024. године, који је објављен 20.02.2023. године на званичној интернет страни општине Ивањица [www.ivanjica.gov.rs](http://www.ivanjica.gov.rs) и у дневном листу „Вечерње новости“ .

Јавни конкурс је био отворен 30 дана од дана објављивања на званичној интернет страни општине Ивањица и у дневном листу „Вечерње новости“ .На Јавни конкурс је пристигла једна пријава из области делатности заштите у области непокретних културних добара

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Ивањица је решењем, 01 број 400-40-7/24 од 10.04.2024. године образовао Комисију за избор пројеката у култури у области делатности заштите у области непокретних културних добара у 2024. години.

Комисија је на својој седници одржаној дана 12.04.2024. године проверила правовременост, комплетираност пристиглих пријава–предлога. Увидом у приспелу документацију утврђено је да је пријава потпуна. Обзиром на то да је на конкурс пристигла једна пријава из области делатности заштите непокретних културних добара у културној делатности и да услед недовољно испуњених критеријума и превасходно због недостатка планираних средстава у општинском буџету пројектни предлог није предложен за суфинансирање.

ПОУКА О ПРАВНОМ СРЕДСТВУ: Против овог решења може се изјавити приговор Општинском већу општине Ивањица у року од осам дана од дана објављивања истог на интернет страни општине Ивањица.

**ПРЕДСЕДНИК**

**Момчило Митровић**